**П Р И Л О Г**

**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за животна средина и просторно планирање |
| Назив на предлогот на закон: | Предлог на Закон за изменување и дополнување на Закон за водите |
| Одговорно лице и контакт информации: | Илбер Мирта, раководител на Сектор за води, Управа за животна средина, Министерство за животна средина и просторно планирање, е-маил:I.Mirta@moepp.gov.mk |
| Вид на Извештај: | [ ] Нацрт[x] Предлог  |
| Обврската за подготовка на предлогот на закон произлегува од: | [ ]  Годишна програма за работа на Владата на Република Северна Македонија[ ]  НПАА[ ]  Заклучок на Владата на Република Северна Македонија[x] Друго -усогласување со новиот Закон за прекршоците |
| Поврзаност со Директивите на ЕУ: | Нема |
| Дали нацрт извештајот содржи информации согласно прописите кои се однесуваат на класифицираните информации: | [ ] Да[x] Не |
| Датум на објавување на нацрт Извештајот на ЕНЕР: |  5.10.2019 година |
| Датум на доставување на нацрт Извештајот до Министерството за информатичко општество и администрација: |  5.10.2019 година |
| Датум на добивање на мислењето од Министерството за информатичко општество и администрација: |  |
| Рок за доставување на предлогот на закон до Генералниот секретаријат | 30 Октомври 2019 година |

**1. Опис на состојбите во областа и дефинирање на проблемот**

* 1. Опис на состојбите

Во Република Северна Македонија општиот закон со кој се уредува прекршочната политика e Законот за прекршоците.

Во мај 2019 година беше донесен нов Закон за прекршоците (“Службен весник на Република Северна Македонија” бр. 96/19), со кој се определуваат општите услови за пропишување на прекршоците, и прекршочните санкции, општите услови за утврдување на прекршочната одговорност, за изрекувањето и извршувањето на прекршочните санкции и се пропишува прекршочната постапка што ја водат судовите и  прекршочните органи.

Врз основа на тие одредби, понатаму во посебните материјални закони од различни области се пропишуваат глоби во посебни прекршочни одредби. Во Законот за водите се пропишани глоби за правни и физички лица кои не постапуваат во согласност со одредбите на тој закон.

* 1. Причини за проблемите кои се предмет на разгледување

По стапувањето на сила на новиот Закон за прекршоците (“Службен весник на Република Северна Македонија” бр. 96/19) (во понатамошниот текст: ЗП) во преодните одредби беше утврдено дека во рок од шест месеци треба со него да се усогласат и сите материјални закони кои во себе содржат и прекршочни одредби. Следствено се јави потребата да се извршат измени на одредбите со кои се уредуваат прекршоците утврдени во Законот за водите со што пропишаните глоби ќе бидат во рамките на предвидените граници утврдени со новиот ЗП, ќе се реуреди надлежноста за водење на прекршочната постапка и усогласи утврдувањето на прекршочната одговорност.

**2. Цели на предлог регулативата**

Целите кои се очекува да бидат постигнати со донесувањето на Законот за изменување и дополнување на Законот за водите е хармонизација на правниот систем, односно потполна усогласеност на Закон за водите со националната прекршочна политика утврдена во ЗП.

**3. Можни решенија (опции)**

3.1 Опис на решението „не прави ништо“

Доколку не се пристапи кон измени и дополнување на Законот за водите, прекршочните одредби на законот ќе бидат во конфликт со општите услови за пропишување на прекршоците, и прекршочните санкции, општите услови за утврдување на прекршочната одговорност, за изрекувањето и извршувањето на прекршочните санкции, како и надлежностите за прекршочната постапка што ја водат судовите и  прекршочните органи.

3.2 Опис на можните решенија (опции) за решавање на проблемот

***Опција 1: Да се донесе Предлог Закон за изменување и дополнување на Законот за водите***

Со донесувањето на Предлог Законот за измена и дополнување на Законот за водите, износите на пропишаните глоби ќе биде во согласност со новата национална прекршочна политика. Имено, земајќи ги како база претходно утврдените висини на глобите за поединечните прекршоци со Законот за водите, ќе биде извршена сразмерна диверзификација и намалување на глобите во однос на тоа дали се работи за правно лице кое е микро, мал, среден или голем трговец. Распонот на глобите е изразен во рамките на предвидената можност за изрекување на трикратен износ од општите глоби согласно ЗП, а во функција на заштитата на здравјето на луѓето, заштитата на природните богатства, животната средина, културното наследство и заштита од природни и други непогоди.

 Истовремено, глобите кои се изрекуваат за физичките лица, одговорните лица во правните лица и службените лица, се намалуваат за да бидат во согласност со лимитот воспоставен со ЗП, а во пропорционален однос со пропишаните глоби за правните лица. Со намалувањето на висината на глобите, се цели кон правичност и поттикнување на исплатата на глобите, наместо нејзино избегнување.

Во согласност со ЗП, се врши и усогласување со општите правила за воспоставување на надлежност за водење на прекршочната постапка од страна на прекршочна комисија или суд.

1. **Проценка на влијанијата на регулативата**

 Можни позитивни и негативни влијанија од секоја од опциите:

**Опција „не прави ништо“**

*4.1 Економски влијанија*

Оневозможување на водење на прекршочна постапка и изрекување на глоби, со што се промовира неказнивост.

*4.2 Фискални влијанија*

Оневозможување на наплатата на глобите.

*4.3 Социјални влијанија*

Нема влијание.

*4.4 Влијанија врз животната средина*

Негативно поради непостоење на превентивниот, односно одвраќачки ефект на глобите за спречување на вршење на дела со кои се загрозува животната средина.

*4.5 Административни влијанија и трошоци*

Нема влијание.

*а) трошоци за спроведување*

Нема влијание.

*б) трошоци за почитување на регулативата.*

Нема влијание.

**Опција 1 - Донесување на Законот за измена и дополнување на Закон за водите**

*4.1 Економски влијанија*

Пропорционалната казнена политика ќе овозможи обезбедување на спроведувањето на материјалниот закон и овозможување на наплатата на глоби во случај на сторување на прекршок, без тоа да има негативни импликации на опстојувањето на бизнисот.

*4.2 Фискални влијанија*

*Позитивно влијание со овозможување на поголема наплата.*

*4.3 Социјални влијанија*

Нема влијание.

*4.4 Влијанија врз животната средина*

*Воедначената прекршочна политика ќе овозможи водење на прекршочни постапки и изрекување на глоби, со што ќе се оствари превентивната улога на казните за заштита на животната средина.*

*4.5 Административни влијанија и трошоци*

*а) трошоци за спроведување*

Нема влијание

*б) трошоци за почитување на регулативата*

Нема влијание

**5. Консултации**

5.1 Засегнати страни и начин на вклучување

1. Органи на државна управа :

- Министерство за правда

- Министерство за финансии

- Министерство за информатичко општество и администрација

- Секретаријат за законодавство

 2. Засегнати страни

* Стопанска Комора на Република Македонија;
* Сојуз на Стопански комори и
* Стопанска Комора на Северозападна Македонија

5.2 Преглед на добиените и вградените мислења

* 1. *Мислењата кои не биле земени предвид и зошто*

**6. Заклучоци и препорачано решение**

6.1 Споредбен преглед на позитивните и негативните влијанија на можните

 решенија (опции)

**Опција – „не прави ништо“** има негативно влијание бидејќи неусогласеноста на прекршочните одредби со општиот ЗП го оневозможува нивното спроведување.

**Опција 1** –има позитивно влијание бидејќи ќе се постигне хармонизација на правниот систем, односно потполна усогласеност на Законот за водите со националната прекршочна политика утврдена во ЗП. Со тоа ќе се овозможи изрекувањето на глобите, водењето на прекршочната постапка и нивната наплата. Покрај тоа, со сразмерното утврдување на износот на глобата, ќе се овозможи правична наплата, додека истовремено се обезбедува превентивниот ефект на казните.

6.2 Ризици во спроведувањето и примената на секое од можните решенија

 (опции)

**Опција – „не прави ништо“ –** Неусогласувањето наЗаконот за водите со новиот ЗП ќе доведе до ништовност на прекршочните одредби од Законот за водите.

**Опција 1** – Помал превентивен ефект на намалените глоби поради полесна нивна исплата без економско влијание на трговците и физичките лица.

6.3 Препорачано решение со образложение

**Да се донесе предлог Законот за изменување и дополнување на Законот за водите** има позитивно влијание бидејќи ќе се постигне хармонизација на правниот систем, односно потполна усогласеност на Законот за водите со ЗП и воедначеност во националната прекршочна политика. Со тоа ќе се овозможи ефективно изрекување на глобите, водење на прекршочната постапка и нивната наплата. Покрај тоа, со сразмерното утврдување на износот на глобата, ќе се овозможи правична наплата, додека истовремено ќе се задржи казнениот ефект на прекршочните глоби.

**7. Спроведување на препорачаното решение**

7.1 Потреба од менување на закони и подзаконска регулатива во областа или

 други сродни области

Заради комплетна воедначеност со ЗП има потреба од промена на Законот за водите, како и подзаконските акти поврзани со спроведувањето на прекршочните одредби на Закон за водите.

7.2 Потребни подзаконски акти и рок за нивно донесување

Нема потреба

7.3 Органи на државната управа, државни органи и други органи надлежни за

 спроведување

Надлежен орган за спроведување на Законот е Министерството за животна средина и просторно планирање, Државниот инспекторат за животна средина, Прекршочната Комисија формирана согласно Законот за животната средина и надлежните судови.

7.4 Активности за обезбедување на ефикасно спроведување на предлогот на

 закон

Донесување на потребните подзаконски акти кои се потребни за спроведување на овој закон за овозможување на работата на Државниот инспекторат за животна средина и Прекршочната комисија, односно надлежниот суд за прекршоците во негова надлежност.

**8. Следење и евалуација**

8.1 Начин на следење на спроведувањето

Министерството за животна средина и просторно планирање и Државниот инспекторат за животна средина ќе го следат спроведувањето на законот преку преземање на сите соодветни активности во насока на исполнување на обврските кои произлегуваат од предложеното законско решение како и водење на потребната евиденција согласно ЗП.

8.2 Евалуација на ефектите од предлогот на закон и рокови

Евалуацијата од спроведување на законот ќе ја следи Министерството за животна средина и просторно планирање преку:

* анализа на бројот на изречени глоби,
* анализа на траењето на прекршочните постапки,
* анализа на наплатата на изречените глоби.

**Изјава од државниот секретар**

**Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Датум:\_\_\_\_\_\_\_\_\_\_\_\_\_ ..................................................**

 **потпис на државен секретар,**

 **Ана Петровска**

**Изјава од министерот**

**Врз основа на резултатите од анализите прикажани во Извештајот за проценка на влијанието на регулативата сметам дека препорачаното решение (опција) претставува најдобар начин за решавање на проблемот и постигнување на очекуваните ефекти на најекономичен начин.**

**Датум:\_\_\_\_\_\_\_\_\_\_\_\_ ...........................................**

 **потпис на министер,**

 **Naser Nuredini**